Page:Welsh Medieval Law.djvu/154

 kynhal o pop vn gan ygılyd oꝛ bꝛodyr ar kefyn- dyrỽ ar kyferdyrỽ. ar tır agollo vn oꝛ reı hy- nny o eıſſeu llỽ yreı ereıll: eníllent ıdaỽ. o gyferdyrỽ allan ny dyly neb kadỽ ran y gılyd nac ae lỽ nac ae da. ỽy bynhac awnel bꝛat arglỽyd neu awnel kynllỽynl: ef a gyll tref y tat. ac oꝛ keffır: eneıtuadeu uyd. Ony cheffır ynteu amynnu kymot o honaỽ ac arglỽ- yd ac achenedyl: tal deu dyblyc adaỽ arnaỽ odırỽy agalanas. ac oꝛ kyrch lys y pap ady- uot llythyr y pap gantaỽ a dangos yrydhau oꝛ pap. tref y tat ageıff. Tꝛydyd achaỽs y kyll dyn tref y tat. o enkıl o honaỽ yỽꝛth y tır heb ganhat ac na allo godef y beıch ar gỽaſſanaeth a vo arnaỽ. ycheıff neb tır ygyt etíued megys y vꝛa- ỽt neu y gefynderỽ neu y gyferderỽ. gan yofyn trỽy yr hỽn a veı varỽ o honunt heb etíued ıdaỽ ogoꝛff. namyn gan y oſyn trỽy vn oe ryení aryffeı perchennaỽc y tır hỽn- nỽ hyt varỽ ae tat ae hentat ae goꝛhentat ac uelly y keıff y tır os ef auyd neſſaf kar yr marỽ. ỽedy ranho bꝛodyr tref eu tat yry- dunt. oꝛ byd marỽ vn o honunt heb etíued

| o goꝛff |